Des del Departament d'Educació, en el marc de les línies d'actuació recollides al Pla d'acció enfront del VIH i altres ITS 2016-2020, aprovat pel Govern de la Generalitat de Catalunya i amb l'objectiu de posar fi a l'epidèmia, recollit a l'Agenda 2030 per al Desenvolupament Sostenible, aprovada per l'Assemblea de les Nacions Unides, en la commemoració del Dia Mundial de la Sida 2019, oferim als centres educatius, en el marc de l'educació afectiva i sexual, recursos i eines per seguir treballant en l'àmbit de la prevenció de la malaltia i de la lluita contra l'estigma que s'hi relacional.
Conèixer les causes i les conseqüències, reflexionar i trencar mites sobre el VIH/Sida pot ser una eina molt útil per prevenir noves infeccions i per acollir i solidaritzar-se amb els milers les persones afectades a la nostra societat i arreu del món.
Propostes educatives per treballar l'educació afectiva i sexual com a eina preventiva i lluitar contra l'estigmatització i la discriminació
El Departament de Salut posa en disposició de l'alumnat de cicle superior aquest document que permet treballar els canvis que pateix el cos durant la pubertat, així com el despertar de la sexualitat i com abordar les malalties de transmissió sexual, desmentint mites.
El Departament de Salut posa a disposició de l'alumnat de secundària aquest document que permet treballar i reflexionar sobre les relacions sexuals i afectives així com abordar les malalties de transmissió sexual, desmentint mites.
Material destinat a l'alumnat d'ESO amb informació sobre la malaltia i la seva prevenció elaborat per l'Àrea de Salut Pública i Consum, de la Diputació de Barcelona.
Recursos multimèdia i minijocs per treballar la prevenció del VIH, d'Xplore Health.
Com ens infecta el VIH i com actuen els fàrmacs existents per controlar la infecció?
En aquest joc hauràs de tractar un pacient infectat pel VIH i per això hauràs de superar quatre fases amb preguntes i minijocs per poder controlar la infecció.
Programa formatiu de prevenció de la violència masclista.
Dins del Projecte de convivència de Centres, trobareu unes activitats pedagògiques per l'alumnat de cicle superior d' Educació Primària i alumnat d' ESO i formació per les famílies, amb solucionari.
Les activitats es presenten en 4 apartats: aproximació a la coeducació i l'equitat de gènere; construcció de models alternatius de masculinitat i feminitat; relacions afectives i sexuals saludables; tolerància zero a la violència masclista i relacions abusives.
En aquesta guia del Departament de Salut, hi ha informació especialment d'interès per a professionals de l'àmbit educatiu com pot ser què cal fer a l'escola.
Programa del Departament d'Educació per ajudar a treballar aspectes bàsics de coeducació, perspectiva de gènere i de sexualitat de forma explícita, sistemàtica, rigorosa i respectuosa.
Recursos sobre l'educació afectiva i sexual, dins de la pàgina de la XTEC de Coeducació i igualtat de gènere, del Departament d'Educació.
Afectivitat i socialització: habilitats socials.
Dins del Pla Salut i Escola, hi ha molts recursos relacionats amb les relacions afectivosexuals sanes i segures, la identitat, la diversitat, l'empatia, l'assertivitat, la presa de decisions, el pensament crític.
Recull de recursos de dinamització per a la prevenció de la sida i altres infeccions de transmissió sexual adreçat a joves
En aquest web de l'associació Sidastudi, trobem, des d'una perspectiva feminista i de drets, molts recursos perquè els docents puguin treballar amb l'alumnat les relacions sexoafectives per tal de promoure una sexualitat plaent, saludable i lliure de violències masclistes.
Entre molts altres recursos, es proposen pel·lícules.